ai4bharat/Pralekha huggingface dataset:
वित्त मंत्रालय
विनिमय दर अधिसूचना संख्या 92/2021-सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए,केन्द्रीय अप्रत्यक्ष कर एवं सीमा शुल्क बोर्ड की अधिसूचना संख्या 90/2021– सीमा शुल्क  दिनांक 3 नवंबर, 2021 का अधिक्रमण करते हुए, ऐसे अधिक्रमण से पूर्व की गई अथवा किए जाने से हटाई गई बातों को छोड़कर, केन्द्रीय अप्रत्यक्ष कर एवं सीमा शुल्क बोर्ड एतद् द्वारा यह निर्धारित करता है कि संलग्न प्रत्येक अनुसूची-I और अनुसूची-II के कॉलम  में विनिर्दिष्ट प्रत्येक विदेशी मुद्रा के भारतीय मुद्रा में और भारतीय मुद्रा के विदेशी मुद्रा की विनिमय दर 19 नवंबर, 2021 से वह दर होगी, जिसका उल्लेख आयातित और निर्यातित माल के संबंध में उक्त धारा के उद्देश्य के लिए कॉलम  में दी गई तत्संबंधी प्रविष्टि में किया गया है:-
अनुसूची-I
|
|
क्रम संख्या
|
|
विदेशी मुद्रा
|
|
भारतीय रूपये के समतुल्य विदेशी मुद्रा की प्रत्येक इकाई की विनिमय दर
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियाई डॉलर
|
|
55.20
|
|
52.85
|
|
2.
|
|
बहरीन दिनार
|
|
203.30
|
|
190.85
|
|
3.
|
|
कैनेडियन डॉलर
|
|
59.90
|
|
57.75
|
|
4.
|
|
चाइनीज युआन
|
|
11.80
|
|
11.45
|
|
5.
|
|
डेनिश क्रोनर
|
|
11.50
|
|
11.10
|
|
6.
|
|
यूरो
|
|
85.60
|
|
82.55
|
|
7.
|
|
हांगकांग डॉलर
|
|
9.70
|
|
9.35
|
|
8.
|
|
कुवैती दीनार
|
|
253.70
|
|
237.55
|
|
9.
|
|
न्यूज़ीलैंड डॉलर
|
|
53.50
|
|
51.20
|
|
10.
|
|
नार्वेजियन क्रोनर
|
|
8.65
|
|
8.35
|
|
11.
|
|
पौंड स्टर्लिंग
|
|
101.90
|
|
98.45
|
|
12.
|
|
कतरी रियाल
|
|
20.95
|
|
19.65
|
|
13.
|
|
सउदी अरब रियाल
|
|
20.45
|
|
19.20
|
|
14.
|
|
सिंगापुर डॉलर
|
|
55.65
|
|
53.80
|
|
15.
|
|
दक्षिण अफ्रीकी रैंड
|
|
4.95
|
|
4.65
|
|
16.
|
|
स्वीडिश क्रोनर
|
|
8.55
|
|
8.25
|
|
17.
|
|
स्विस फ्रैंक
|
|
81.65
|
|
78.40
|
|
18.
|
|
तुर्की लीरा
|
|
7.05
|
|
6.60
|
|
19.
|
|
यूएई दिरहम
|
|
20.85
|
|
19.60
|
|
20.
|
|
अमेरिकी डॉलर
|
|
75.10
|
|
73.40
अनुसूची-II
|
|
क्रम संख्या.
|
|
विदेशी मुद्रा
|
|
भारतीय रूपये के समतुल्य विदेशी मुद्रा की प्रति 100 इकाइयों की विनिमय दर
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जापानी येन
|
|
66.25
|
|
63.90
|
|
2.
|
|
कोरियाई वॉन
|
|
6.50
|
|
6.10
उप राष्ट्रपति सचिवालय
उपराष्ट्रपति ने भारतीय संस्कृति और विरासत पर जोर देने वाली मूल्य आधारित शिक्षा का आह्वान किया
उपराष्ट्रपति ने कहा कि शिक्षा को एक ऐसे मिशन के रूप में देखा जाना चाहिए जो सामाजिक रूप से जागरूक और जिम्मेदार नागरिकों का निर्माण करे
उपराष्ट्रपति श्री पतिबंदला सीतारमैया हाई स्कूल, गुंटूर के हीरक जयंती समारोह में शामिल हुए
उन्होंने गुंटूर में अन्नामय्या पुस्तकालय का दौरा किया और बच्चों में कम उम्र से ही पढ़ने की आदत डालने का आह्वान किया
उपराष्ट्रपति श्री एम. वेंकैया नायडु ने आज बच्चों को भारतीय संस्कृति और विरासत पर जोर देने वाली मूल्य आधारित शिक्षा प्रदान करने का आह्वान किया। उन्होंने इस बात पर जोर दिया कि शिक्षा केवल डिग्री और प्रमाण पत्र प्राप्त करने के लिए ही नहीं, बल्कि ‘सशक्तिकरण, ज्ञान और रोजगार के लिए भी है।
शिक्षा के व्यावसायीकरण की निंदा करते हुए श्री नायडु ने कहा कि पुराने जमाने में शिक्षा और चिकित्सा को एक मिशन के रूप में माना जाता था। शिक्षा को सामाजिक रूप से जागरूक और जिम्मेदार नागरिकों का निर्माण करना चाहिए जो समाज और देश की समग्र भलाई के लिए निस्वार्थ भाव से प्रयास करेंगे। उन्होंने कहा कि अगर आप स्वयं से ही प्यार करते हैं तो आपको कोई भी याद नहीं रखेगा, लेकिन अगर आप दूसरों की भलाई के लिए जीते हैं तो आप अमर हो जाएंगे, और दूसरे लोगों की स्मृति में भी लंबे समय तक जीवित रहेंगे।
श्री नायडु श्री पतिबंदला सीतारमैया हाई स्कूल, गुंटूर के हीरक जयंती समारोह में शामिल हुए। छात्रों, शिक्षकों और अभिभावकों को संबोधित करते हुए उपराष्ट्रपति ने समग्र शिक्षा के महत्व पर जोर दिया। उन्होंने कहा कि शारीरिक फिटनेस और बागवानी जैसी गतिविधियों पर भी इतना ही ध्यान दिए जाने की जरूरत है। उन्होंने मातृभाषा में शिक्षा देने की प्राथमिकता की जरूरत को दोहराया और कहा कि हमें अन्य भाषाओं को सीखते समय हमारा अपनी मातृभाषा में कुशल होना भी बहुत महत्वपूर्ण है।
समाज में घटते हुए सामाजिक मूल्यों के बारे में चिंता व्यक्त करते हुए उन्होंने लोगों से 4 सी- चरित्र, क्षमता, अच्छे आचरण और बुद्धि वाले जन-प्रतिनिधियों को चुनने और उनका समर्थन करने का आग्रह किया। उन्होंने जन-प्रतिनिधियों के लिए अनुशासन और जन कल्याण के लिए प्रतिबद्धता की जरूरत पर जोर दिया। उन्होंने कहा कि वे भारत को एक मजबूत और शक्तिशाली राष्ट्र के रूप में देखना चाहते हैं, ‘जहां कोई भूख न हो, कोई अशिक्षा न हो और कोई भेदभाव न हो’।
उपराष्ट्रपति ने गुंटूर में अन्नामय्या पुस्तकालय का भी दौरा किया, जिसमें विभिन्न विषयों पर कुछ दुर्लभ पुस्तकों सहित 2 लाख से अधिक पुस्तकों का समृद्ध संग्रह मौजूद है। श्री नायडु ने कहा कि हर गांव में एक पुस्तकालय होना चाहिए। उन्होंने बच्चों में कम उम्र से ही पढ़ने की आदत डालने का भी आह्वान किया।
डॉ. यालमंचिली शिवाजी, पूर्व सांसद, राज्य सभा, श्री गोविंदा राजुलु चिंताला, अध्यक्ष, नाबार्ड, श्री गंटा सुब्बाराव, प्रधानाध्यापक, अध्यक्ष, स्कूल प्रबंधन समिति, श्री पतिबंदला विष्णु वर्धन, सचिव और संवाददाता, श्री पतिबंदला सीतारमैया हाई स्कूल, गुंटूर और अन्य गणमान्य व्यक्ति भी इस कार्यक्रम के दौरान उपस्थित थे।
सड़क परिवहन एवं राजमार्ग मंत्रालय
श्री नितिन गडकरी ने इस बात पर जोर दिया कि परियोजनाओं के सफल समापन के लिए प्रमाणित प्रौद्योगिकी, आर्थिक व्यवहार्यता, कच्चे माल की उपलब्धता और प्रभावी विपणन बहुत आवश्यक हैं
केंद्रीय सड़क परिवहन और राजमार्ग मंत्री श्री नितिन गडकरी ने इस बात पर जोर दिया है कि परियोजनाओं के सफल समापन के लिए प्रमाणित प्रौद्योगिकी, आर्थिक व्यवहार्यता, कच्चे माल की उपलब्धता और प्रभावी विपणन बहुत आवश्यक हैं। सीएसआईआर-सीआरआरआई द्वारा गड्ढों की मरम्मत के लिए मोबाइल कोल्ड मिक्सर कम पेवर मशीन और पैच फिल मशीन का उद्घाटन करते हुए श्री गडकरी ने कहा कि सड़क क्षेत्र में सबसे महत्वपूर्ण बात यह है कि निर्माण लागत को कम करना है और निर्माण की गुणवत्ता को बेहतर बनाना है। उन्होने कहा कि किसी भी प्रोद्योगिकी का पेटेंट पंजीकरण कराना मामले का अंत नहीं है बल्कि जब तक पेटेंट का व्यावसायीकरण न हो और उसका पूरा उपयोग नहीं हो जाता है, तब तक यह संगठन की जिम्मेदारी है कि वह नियमित रूप से अनुवर्ती कार्रवाई करते हुए इसे अंतिम समापन तक ले जाए।
श्री गडकरी ने कहा कि विभिन्न कारणों से प्रणाली को प्रमाणित प्रौद्योगिकी को अपनाने में कुछ हिचकिचाहट रहती है। उन्होंने कहा कि नई प्रणालियों और प्रौद्योगिकियों को लागू करने के लिए संचार, समन्वय और सहयोग में पूरे तालमेल की आवश्यकता है। उन्होंने 1997 में नागपुर में सीमेंट-कंक्रीट की सड़क के निर्माण का डिजाइन तैयार करने के लिए सीएसआईआर को बधाई दी और कहा कि उन सड़कों में आज तक कोई गड्ढा नहीं देखा गया है। उन्होंने कहा कि सड़कों के निर्माण में स्टील और सीमेंट के विकल्प का इस्तेमाल करने के बारे में हर संभव प्रयास किए जाने चाहिए।
केंद्रीय मंत्री डॉ. जितेंद्र सिंह ने कहा कि सड़क परिवहन और राजमार्ग क्षेत्र में विज्ञान और प्रौद्योगिकी के बढ़ते अनुप्रयोग से भारत की विकास यात्रा में बहुमूल्य योगदान मिल रहा है। उन्होंने कहा कि इस क्षेत्र में सस्ती, टिकाऊ और रिसाइकिल योग्य प्रौद्योगिकियों के उपयोग से भारत के मुख्य मार्गीय नेटवर्क का तेजी से निर्माण हो रहा है। उन्होंने इस बात पर जोर दिया कि आने वाले दशकों में भारत का उत्थान विज्ञान, प्रौद्योगिकी और नवाचार के माध्यम से ही निर्धारित किया जाएगा।
डॉ. जितेन्द्र सिंह ने बिटुमेन इमल्शन का उपयोग करते हुए ब्लैक टॉप लेयर निर्माण के लिए 'मोबाइल कोल्ड मिक्सर कम पेवर' के दो उपकरणों के योगदान और गड्ढों की मरम्मत के लिए 'पैच फिल मशीन' का उल्लेख करते हुए कहा कि ये आत्मनिर्भर भारत के सटीक उदाहरण हैं क्योंकि दोनों ही उपकरण पूरी तरह देश में ही बनाए गए हैं। उन्होंने कहा कि ‘कोल्ड मिक्सर’ और ‘पैच फिल मशीन’ भारत के पहाड़ी राज्यों, विशेष रूप से पूर्वोत्तर क्षेत्र में सड़कों और राजमार्गों के निर्माण में महत्वपूर्ण भूमिका निभाएंगे।
....
एमजी/एएम/आईपीएस/एसएस
(Visitor Counter : 244
रक्षा मंत्रालय
नौसैनिक अभ्यास मिलन-22 का समुद्री चरण 1 मार्च, 2022 से शुरू हुआ
मिलन-22 के समुद्री चरण की शुरुआत 1 मार्च, 2022 से हो गई है। बंगाल की खाड़ी में किए जा रहे इस बहु-पक्षीय नौसैनिक अभ्यास में कुल 26 पोत, 21 वायुयान और एक पनडुब्बी हिस्सा ले रहे हैं। यह समुद्री चरण 4 मार्च तक निर्धारित है और इसमें समुद्री ऑपरेशनों के सभी तीनों आयामों में उन्नत व जटिल अभ्यास शामिल हैं।
समुद्री चरण का अभ्यास शुरू करने से पहले प्री-सेल  संयुक्त ब्रीफिंग की अध्यक्षता पूर्वी बेड़े के फ्लैग ऑफिसर कमांडिंग रियर एडमिरल संजय भल्ला ने की थी। इसमें मित्र देशों के सभी प्रतिभागी इकाइयों के वरिष्ठ अधिकारियों, कमांडिंग अधिकारियों और नियोजन टीमों ने भी हिस्सा लिया।
मिलन के समुद्री चरण का उद्देश्य पारस्परिकता और समुद्री सहयोग को बढ़ाना तथा इसमें हिस्सा लेने वाली नौसेनाओं के बीच सर्वश्रेष्ठ अभ्यासों को साझा करना है। इसकी कार्यसूची में हथियार फायरिंग, नौ-कौशल का विकास, उन्नत पनडुब्बी-रोधी युद्ध अभ्यास, क्रॉस डेक हेलीकॉप्टर लैंडिंग, जटिल परिचालन परिदृश्यों का सतत अनुकरण और सामरिक युद्धाभ्यास शामिल हैं।
प्रधानमंत्री कार्यालय
प्रधानमंत्री ने ‘अक्षय तृतीया’ के पावन अवसर पर देशवासियों को शुभकामनाएं दीं
प्रधानमंत्री श्री नरेन्द्र मोदी ने ‘अक्षय तृतीया’ के पावन अवसर पर देशवासियों को शुभकामनाएं दी हैं। उन्होंने यह भी मंगल कामना की कि यह विशेष दिन सभी लोगों के जीवन में समृद्धि लाए।
एक ट्वीट में प्रधानमंत्री ने कहा;
. "आप सभी को अक्षय तृतीया की ढेरों शुभकामनाएं। मैं मंगल कामना करता हूं कि यह विशेष दिन सभी लोगों के जीवन में समृद्धि लाए।"
वाणिज्य एवं उद्योग मंत्रालय
केंद्रीय बजट 2022-23 भारत को भविष्य के लिए तैयार करने के उद्देश्य से दिशा निर्धारित करने वाला बजट है - श्री पीयूष गोयल
केंद्रीय वाणिज्य एवं उद्योग, कपड़ा और उपभोक्ता कार्य, खाद्य एवं सार्वजनिक वितरण मंत्री श्री पीयूष गोयल ने आज केंद्रीय बजट 2022-23 को समावेशी विकास के लिए वृहद-आर्थिक एवं सूक्ष्म-आर्थिक यानी दोनों मोर्चे पर चिंताओं को दूर करते हुए एक दिशा-निर्धारित करने वाला बजट करार दिया।
मंत्री ने आज मुंबई में केंद्रीय बजट की बारीकियों को समझाने के लिए आयोजित एक सार्वजनिक समारोह में बोलते हुए कहा, 'इस बजट को भारत को भविष्य के लिए तैयार करने के लिए लगातार किए जा रहे प्रयास के रूप में देखा जाना चाहिए।' संकट को अवसर में बदलने संबंधी प्रधानमंत्री श्री नरेन्द्र मोदी के दृष्टिकोण को याद करते हुए श्री गोयल ने कहा कि सरकार काफी सक्रियता से पूरे वर्ष नई योजनाओं एवं परियोजनाओं की घोषणा करती रही है और केंद्रीय बजट में अगले 25 वर्षों के लिए आगे की राह दिखाने का प्रयास किया गया है।
श्री गोयल ने कहा कि बजट में बुनियादी ढांचे के विकास पर काफी जोर दिया गया है और प्रधानमंत्री गति शक्ति राष्ट्रीय योजना के महत्व पर प्रकाश डाला गया है। उन्होंने कहा कि यह योजना बुनियादी ढांचा परियोजनाओं में बेहतर तालमेल स्थापित करने के लिए डेटा और परस्परिक तौर पर जुड़े राष्ट्रीय मानचित्रों का लाभ उठाएगी।
यह बताते हुए कि कोविड-19 वैश्विक महामारी के दौरान किस प्रकार देश ने रिमोट वर्किंग मोड को तेजी से अपनाया श्री गोयल ने जोर देकर कहा कि भारत ने डिजिटल इंडिया और ब्रॉडबैंड कनेक्टिविटी के विस्तार के बल पर एक भी अंतरराष्ट्रीय दायित्व को कम नहीं होने दिया। उन्होंने कहा कि वैश्विक महामारी के बावजूद भारत से सेवाओं का जबरदस्त निर्यात हुआ है और वह 240 अरब डॉलर का लक्ष्य हासिल करेगा।
श्री गोयल ने कहा कि भारत स्टेम  स्नातकों की दूसरी सबसे बड़ी संख्या तैयार करता है और इससे हमें न केवल स्टार्टअप कैपिटल बनने बल्कि आरएंडडी और नवाचार केंद्र बनने के लिए प्रोत्साहित होना चाहिए।
वाणिज्य एवं उद्योग मंत्री ने आगे कहा कि भारत कई मुक्त व्यापार समझौतों  पर काम कर रहा है। श्री गोयल ने भारत- यूएई एफटीए का हवाला देते हुए कहा कि पूरी प्रक्रिया केवल 88 दिनों में पूरी हो गई। उन्होंने बताया कि भारत- ऑस्ट्रेलिया एफटीए को भी अंतिम रूप देने की प्रक्रिया उन्नत चरण में है। ब्रिटेन और कनाडा के साथ एफटीए भी संभावित हैं। यहां तक कि जीसीसी भी भारत के साथ एक एफटीए पर हस्ताक्षर करना चाहता है। मंत्री ने कहा, 'दुनिया हमारे साथ काम करना चाहती है और हमें उस पहल को हासिल करना होगा।'
मंत्री ने बजट 2022-23 द्वारा प्रदान किए गए 10.5 लाख करोड़ रुपये के बढ़े हुए पूंजीगत व्यय के बारे में भी बताया। उन्होंने कहा कि उसका 3-4 गुना गुणक प्रभाव पड़ता है जिससे मांग में वृद्धि होगी और सभी लोगों के फायदे के लिए रोजगार के अवसर बढ़ेंगे।
आयुष
आयुर्वेद,यूनानी और सिद्ध चिकित्सा पद्धति में मानक शब्दावली के लिए विश्व स्वास्थ्य संगठन के कार्यकारी दल की बैठक
विश्व स्वास्थ्य संगठन  ने आयुष मंत्रालय के सहयोग से जामनगर में आयोजित तीन दिवसीय बैठक में आयुर्वेद,यूनानी और सिद्ध चिकित्सा पद्धति में मानक शब्दावली के लिए मसौदा पत्र की समीक्षा की गई और इन तीनों आयुष प्रणालियो के लिए वैश्विक प्रयासों की ठोस नींव रखी गई। बैठक का आयोजन दो दिसंबर से चार दिसंबर तक जामनगर में इंस्टीटयूट आफ पोस्ट ग्रेजुएट टीचिंग एंड रिसर्च इन आयुर्वेद में किया गया। यह संस्थान भारत में आयुर्वेद में स्नातकोत्तर अध्ययन करने के लिए स्थापित सबसे पुराना संस्थान है और परंपरागत चिकित्सा पद्धति के लिए डब्ल्यूएचओ का मनोनीत सहयोग केंद्र है।
बैठक के दौरान समीक्षा किए गए मानक अंतर्राष्ट्रीय शब्दावली पत्र का विकास डब्ल्यूएचओ ने परंपरागत और पूरक चिकित्सा पद्धति की गुणवत्ता,सुरक्षा और प्रभावीकरण को वैश्विक स्तर पर सशक्त करने की रणनीति के एक भाग के रूप में किया है। परंपरागत चिकित्सा पद्धति, वैश्विक स्वास्थ्य पहुंच कार्यक्रम के अंतर्गत विशेष रूप से संयुक्त राष्ट्र संघ द्वारा दीर्धकालिक विकास लक्ष्य-3 का महत्वपूर्ण अभिन्न क्षेत्र है।
डब्ल्यूएचओ कार्यकारी समूह बैठक में विशेषज्ञों द्वारा तैयार किए गए तीन जीरो मसौदा दस्तावेजों की समीक्षा की गई और प्रत्येक दस्तावेज के ढांचे और विषय वस्तु पर अंतर्राष्ट्रीय आम सहमति बनाई गई।इन दस्तावेजों से संबंधित प्रणालियो,परिभाषाओ,परंपरागत प्रयोग और संदर्भ, सुझाव दिए गए अंग्रेजी शब्दावली से संबधित शब्दावली की सूची मिलेगी। इन दस्तावेज में मूल सिद्धांत,सैद्धांतिक परिकल्पना, मानव ढांचा और कार्यप्रणाली, रोग निदान, निदान,प्रतिरूप और शरीर संघटन आदि संबंधित चिकित्सा प्रणाली सम्मिलित हैं।मानक शब्दावली आधुनिक और परंपरागत चिकित्सा पद्धति उपयोग करने वाले व्यक्तियों के बीच बेहतर संचार सुगम करेगी और परंपरागत चिकित्सा पद्धति के राष्ट्रीय स्वास्थ्य प्रणाली से जुडने में सहयोग करेगी। ये दस्तावेज अन्य स्वास्थ्य कर्मियों,चिकित्सा के छात्रों और संबंधित अनुसंधानर्ताओ के लिए भी बेहद लाभदायक साबित होंगे।
बैठक में डब्ल्यूएचओ के सभी छह क्षेत्रों में शामिल तेरह विभिन्न देशों जैसे जापान,कनाडा,डेनमार्क,आस्ट्रिया,श्रीलंका,न्यूजीलैंड,यूएई,बांग्लादेश,स्विटजरलैंड,मलेशिया,दक्षिण अफ्रीका,नेपाल और ईरान से आयुर्वेद,यूनानी और सिद्ध क्षेत्र में 21 अंतर्राष्ट्रीय विशेषज्ञो,भारत के 21 विशेषज्ञों और डब्ल्यूएचओ के चार अधिकारियों ने भाग लिया।
आरकेमीणा/आरएनएम/एएम/एजे–4593
(Visitor Counter : 402
स्वास्थ्य एवं परिवार कल्याण मंत्रालय
भारत में कोविड-19 के सक्रिय मामले घटकर 8,26,740 हुए; 71 दिनों के बाद सबसे कम
पिछले 24 घंटे में 67,208 दैनिक नये मामले दर्ज किए गए
लगातार 35वें दिन बीमारी से उबरने वाले लोगों की संख्या दैनिक नये मामलों की संख्या से ज्यादा
रिकवरी रेट बढ़कर 95.93 प्रतिशत हुआ
दैनिक पॉजिटिविटी रेट 3.48 प्रतिशत, लगातार 10वें दिन पांच प्रतिशत से कम
भारत में दैनिक नये मामलों की संख्या में लगातार कमी दर्ज की जा रही है। पिछले 24 घंटे में देश में 67,208 दैनिक नये मामले दर्ज किए गए।
लगातार 10वें दिन देश में कोविड-19 के नये मामलों की संख्या एक लाख से कम दर्ज की गयी। यह केंद्र और राज्यों/केंद्रशासित प्रदशों के सहयोग से किए जा रहे सतत प्रयासों का नतीजा है।
भारत में कोविड-19 के सक्रिय मामलों की संख्या लगातार घट रही है। सक्रिय मामलों की संख्या गिरकर आज 8,26,740 हो गयी। सक्रिय मामलों की संख्या में 71 दिनों के बाद हुई यह सबसे ज्यादा कमी है।
पिछले 24 घंटे में सक्रिय मामलों की संख्या में कुल 38,692 की कमी आयी है। यह अब देश के कुल कोविड पॉजिटिव मामलों का केवल 2.78 प्रतिशत है।
साथ ही ज्यादा लोगों के कोविड-19 संक्रमण से उबरने के साथ लगातार 35वें दिन बीमारी से उबरने वाले लोगों की दैनिक संख्या कोविड-19 के दैनिक नए मामलों से ज्यादा है। पिछले 24 घंटे में बीमारी से 1,03,570 लोग उबरे हैं।
पिछले 24 घंटे में दैनिक नये मामलों की तुलना में बीमारी से 36 हजार से ज्यादा  लोग उबरे हैं।
भारत में महामारी के शुरू होने के बाद से पहले ही कुल 2,84,91,670 लोगों में कोविड-19 ठीक हो चुका है और पिछले 24 घंटे में बीमारी से कुल 1,03,570 लोग उबरे हैं। बीमारी से उबरने की राष्ट्रीय दर भी बेहतर होकर 95.93 प्रतिशत हो गयी है और इसमें लगातार वृद्धि हो रही है।
भारत में पिछले 24 घंटे में कुल 19,31,249 जांच हुई जिसके साथ अब तक हुए जांच की कुल संख्या 38.52 करोड़ से ज्यादा  है।
जहां एक तरफ पूरे देश में कोविड की जांच बढ़ गयी है, वहीं दूसरी तरफ साप्ताहिक पॉजिटिविटी रेट भी लगातार घट रहा है। साप्ताहिक पॉजिटिविटी रेट इस समय 3.99 प्रतिशत है जबकि दैनिक पॉजिटिविटी रेट आज 3.48 प्रतिशत हो गया। यह लगातार 10 दिनों से पांच प्रतिशत से कम बना हुआ है।
भारत में अब तक कोविड-19 टीके की 26.55 करोड़ से ज्यादा खुराक दी जा चुकी है। अस्थायी रिपोर्ट के अनुसार आज सुबह सात बजे तक 36,58,159 सत्रों में देश में कोविड-19 के टीके की कुल 26,55,19,251 खुराक दी जा चुकी हैं। पिछले 24 घंटे में टीके की 34,63,961 खुराक दी गयीं।
इनमें ये शामिल हैं:
|
|
एचसीडब्ल्यू
|
|
पहली खुराक
|
|
1,00,88,081
|
|
|
|
दूसरी खुराक
|
|
70,17,838
|
|
एफएलडब्ल्यू
|
|
पहली खुराक
|
|
1,69,56,515
|
|
|
|
दूसरी खुराक
|
|
89,36,711
|
|
आयु वर्ग 18-44 वर्ष
|
|
पहली खुराक
|
|
4,73,43,608
|
||
|
दूसरी खुराक
|
|
9,69,085
|
|
आयु वर्ग 45-60 वर्ष
|
|
पहली खुराक
|
|
7,79,22,224
|
||
|
दूसरी खुराक
|
|
1,22,96,349
|
|
60 वर्ष से ज्यादा
|
|
पहली खुराक
|
|
6,35,37,652
|
|
|
|
दूसरी खुराक
|
|
2,04,51,188
|
|
कुल
|
||
|
26,55,19,251
महिला एवं बाल विकास मंत्रालय
राष्ट्रीय महिला आयोग ने बॉम्बे हाईकोर्ट के त्वचा-से-त्वचा फैसले को सुप्रीम कोर्ट द्वारा रद्द किये जाने का स्वागत किया
राष्ट्रीय महिला आयोग  ने सर्वोच्च न्यायालय के आदेश का स्वागत किया है, जिसमें बॉम्बे हाईकोर्ट की नागपुर पीठ के उस फैसले को रद्द कर दिया गया है,जिसमें कहा गया था कि लैंगिक अपराधों से बालकों का संरक्षण  अधिनियम के तहत यौन उत्पीड़न अपराध के लिए त्वचा-से-त्वचा का संपर्क आवश्यक है।आयोग ने सर्वोच्च न्यायालय के फैसले का स्वागत करते हुए कहा कि इस मामले में शीर्ष अदालत का फैसला महिलाओं और बच्चों के लिए कानूनी और संवैधानिक सुरक्षा को कायम रखेगा।
सर्वोच्च न्यायालय ने अपने फैसले में कहा कि ऐसे मामलों में यौन इरादा महत्वपूर्ण है और इसे अधिनियम के दायरे से अलग नहीं किया जा सकता है। शीर्ष अदालत ने कहा कि कानून का उद्देश्य, अपराधी को कानून से बचने की अनुमति देना नहीं हो सकता। शीर्ष अदालत ने कहा कि इसे त्वचा-से-त्वचा के संपर्क तक सीमित रखने के लिए शारीरिक संपर्क का संकीर्ण अर्थ देना पॉक्सो अधिनियम के उद्देश्य को विफल कर देगा और इसे स्वीकार नहीं किया जा सकता है।
एनसीडब्लू ने 4 फरवरी, 2021 को सर्वोच्च न्यायालय के समक्ष एक एसएलपी दाखिल की थी, जिसमें बॉम्बे हाईकोर्ट की नागपुर पीठ के फैसले को चुनौती दी गई थी।एसएलपी में कहा गया था कि बॉम्बे हाईकोर्ट का यह फैसला देश में महिला सुरक्षा के लिए एक खतरनाक मिसाल कायम करेगा।
एमजी/एएम/जेके
(Visitor Counter : 140
कार्मिक, लोक शिकायत एवं पेंशन मंत्रालय
प्रशासनिक सुधार एवं लोक शिकायत विभाग  के लक्ष्यों को प्राप्त करने के लिए विशेष अभियान 3.0 तेजी से जारी
डीएआरपीजी ने अपने अधीन स्वायत्त संस्थान राष्ट्रीय सुशासन केन्द्र  के साथ मिलकर कार्यालय परिसर में स्वच्छ स्थलों की पहचान की है
इलेक्ट्रॉनिक स्क्रैप और अन्य अनावश्यक सामग्री का निष्पादन करके प्रभावी स्थान प्रबंधन पर ध्यान दिया जा रहा है
प्रशासनिक सुधार और लोक शिकायत विभाग  सरकारी कार्यालयों में स्वच्छता को बढ़ावा देने और कार्यस्थलों पर माहौल को बेहतर बनाने के लिए भारत सरकार के मंत्रालयों/विभागों और उनके क्षेत्रीय कार्यालयों में स्वच्छता पर विशेष अभियान 3.0 का समन्वय कर रहा है।
प्रशासनिक सुधार एवं लोक शिकायत विभाग  विभाग के भीतर भी विशेष अभियान चला रहा है। डीएआरपीजी के अधीन स्वायत्त निकाय राष्ट्रीय सुशासन केन्द्र  भी नयी दिल्ली और मसूरी स्थित अपने कार्यालयों में यह अभियान चला रहा है। इसके लिए तैयारियां 15 सितंबर, 2023 से शुरू हुईं और विभिन्न श्रेणियों के तहत लक्ष्यों की पहचान की गयी तथा सफाई के लिए स्थलों की पहचान की गयी। अभियान के दौरान कार्यालयों में रिकॉर्ड प्रबंधन और कार्यस्थलों पर माहौल बेहतर बनाने पर विशेष ध्यान दिया जाएगा।
विभाग ने अभियान के दौरान समीक्षा के लिए 1863 फाइलों और छंटनी के लिए 447 फाइलों की पहचान की है। इस अवधि में 3253 इलेक्ट्रॉनिक फाइलों की भी समीक्षा की गयी और बंद करने के लिए 1317 ई-फाइलों की पहचान की गयी है। विभाग द्वारा निर्धारित लक्ष्य को प्राप्त करने के लिए अभियान तेज गति से चल रहा है। डीएआरपीजी के सचिव ने व्यक्तिगत रूप से कार्यालय परिसर में सभी चिह्नित स्वच्छता स्थलों का निरीक्षण किया है और अधिकारियों को अभियान के लक्ष्यों को प्राप्त करने के लिए अपने सर्वोत्तम प्रयास करने के लिए प्रोत्साहित भी किया है।
यह अभियान दो अक्टूबर, 2023 को केन्द्रीय राज्य मंत्री डॉ जितेंद्र सिंह के ‘स्वच्छता ही सेवा’ के संकल्प के साथ शुरू हुआ था। यह अभियान 31 अक्टूबर, 2023 तक जारी रहेगा।
राष्ट्रपति सचिवालय
प्रेस विज्ञप्ति
प्रधानमंत्री के परामर्श पर राष्ट्रपति ने केंद्रीय मंत्रिपरिषद में मंत्रियों के बीच मंत्रालयों के पुनः आवंटन का निर्देश दिया हैः
 श्री किरेन रिजिजू को पृथ्वी विज्ञान मंत्रालय,
 राज्यमंत्री श्री अर्जुन राम मेघवाल को अपने मौजूदा मंत्रालय के अलावा श्री किरेन रिजिजू के स्थान पर विधि और न्याय मंत्रालय के राज्यमंत्री का स्वतंत्र प्रभार सौंपा जा रहा है।
रक्षा मंत्रालय
डीआरडीओ और आईआईटी दिल्ली के वैज्ञानिकों ने 100 किलोमीटर दूर दो शहरों के बीच क्वांटम की डिस्ट्रिब्यूशन का प्रदर्शन किया
रक्षा अनुसंधान एवं विकास संगठन  और भारतीय प्रौद्योगिकी संस्थान  दिल्ली के वैज्ञानिकों की एक संयुक्त टीम ने देश में पहली बार उत्तर प्रदेश के प्रयागराज और विंध्याचल के बीच 100 किलोमीटर से अधिक दूरी पर क्वांटम की डिस्ट्रिब्यूशन लिंक का सफलतापूर्वक प्रदर्शन किया है। यह तकनीकी सफलता उस क्षेत्र में पहले से ही उपलब्ध वाणिज्यिक ग्रेड के ऑप्टिकल फाइबर पर हासिल की गई थी। इस सफलता के साथ ही देश ने सैन्य ग्रेड संचार सिक्योरिटी की हायरेरर्की बूटस्ट्रैपिंग के लिए सिक्योर की ट्रांसफर संबंधी स्वदेशी तकनीक का प्रदर्शन किया है। प्रदर्शन मापदंडों को मापा गया और उसे 10 किलोहर्ट्ज तक की दरों पर अंतरराष्ट्रीय मानकों के दायरे में पाया गया है। यह तकनीक सुरक्षा एजेंसियों को स्वदेशी प्रौद्योगिकी की बुनियाद के साथ एक उपयुक्त क्वांटम संचार नेटवर्क की योजना बनाने में समर्थ बनाएगी।
रक्षा अनुसंधान एवं विकास विभाग के सचिव और डीआरडीओ के अध्यक्ष डॉ. जी. सतीश रेड्डी ने इस प्रौद्योगिकी के प्रदर्शन के लिए डीआरडीओ के वैज्ञानिकों और आईआईटी दिल्ली के शिक्षकों को बधाई दी। उन्होंने इसमें शामिल वैज्ञानिक समुदाय के लिए अपने संदेश में कहा कि यह डीआरडीओ और भारतीय प्रौद्योगिकी संस्थान दिल्ली के बीच साथ मिलकर अनुसंधान करने का एक दमदार उदाहरण है। आईआईटी दिल्ली के निदेशक प्रोफेसर रंगन बनर्जी ने भी देश की तकनीकी दक्षता को बेहतर करने के समर्पित प्रयासों के तहत इस कार्य से जुड़े आईआईटी दिल्ली के शिक्षकों और डीआरडीओ के वैज्ञानिकों को बधाई दी।
रक्षा मंत्रालय
वेस्टर्न फ्लीट की कमान में बदलाव - रियर एडमिरल विनीत मैककार्टी ने सॉर्ड आर्म के कमांडर के रूप में पदभार संभाला
दिनांक 15 नवंबर 2022 को भारतीय नौसेना की 'स्वॉर्ड आर्म' वेस्टर्न फ्लीट की कमान में परिवर्तन हुआ । नौसेना डॉकयार्ड, मुंबई में एक औपचारिक नौसेना परेड में फ्लैग ऑफिसर कमांडिंग वेस्टर्न फ्लीट का बैटन रियर एडमिरल समीर सक्सेना द्वारा नए फ्लीट कमांडर रियर एडमिरल विनीत मैककार्टी को सौंप दिया गया ।
रियर एडमिरल मैककार्टी को दिनांक 01 जुलाई 1989 को भारतीय नौसेना में नियुक्त किया गया था । वह प्रतिष्ठित डिफेंस सर्विसेज स्टाफ कॉलेज, वेलिंगटन और नेशनल डिफेंस कॉलेज, नई दिल्ली के पूर्व छात्र हैं ।
रियर एडमिरल मैककार्टी एक गनरी विशेषज्ञ हैं । उनकी जलपोत नियुक्तियों में गाइडेड मिसाइल विध्वंसक आईएनएस दिल्ली के कमीशनिंग चालक दल का हिस्सा होना शामिल है, जिसके बाद वह जहाज पर विशेषज्ञ नियुक्तियों पर भी रहे हैं । उन्होंने एक समुद्री रक्षा गश्ती पोत, एक गाइडेड मिसाइल पोत और लैंडिंग प्लेटफॉर्म डॉक, आईएनएस जलाश्व के एग्जीक्यूटिव ऑफिसर के तौर पर कार्य किया है । उनके कमांड कार्यकालों में में एंटी-सबमरीन गश्ती पोत आईएनएस अजय, गाइडेड मिसाइल कार्वेट आईएनएस खंजर और गाइडेड मिसाइल फ्रिगेट आईएनएस शिवालिक शामिल हैं ।
फ्लैग ऑफिसर ने तत्कालीन भारतीय नौसेना अकादमी, गोवा में ट्रेनिंग कमांडर और नेवल एवं मेरीटाइम अकादमी, श्रीलंका में डायरेक्टिंग स्टाफ के रूप में प्रशिक्षण संबंधी पदों पर भी रहे हैं । उनकी स्टाफ नियुक्तियों में मुख्यालय पूर्वी नौसेना कमान में कमांड प्लान्स ऑफिसर और नौसेना मुख्यालय में कमोडोर  शामिल हैं । उन्हें फिलीपींस में समवर्ती मान्यता के साथ सिंगापुर गणराज्य में भारत के रक्षा सलाहकार के रूप में भी नियुक्त किया गया था । फ्लैग रैंक में पदोन्नति पर उन्होंने दिनांक 10 फरवरी 2020 को नौसेना मुख्यालय में सहायक नौसेना प्रमुख  के रूप में कार्यभार संभाला ।
पूर्वोत्तर क्षेत्र विकास मंत्रालय
केंद्रीय मंत्री श्री जी. किशन रेड्डी ने अंतर्राष्ट्रीय महिला दिवस के अवसर पर 'पूर्वोत्तर की नारी शक्ति' कार्यक्रम का शुभारंभ किया
8 मार्च, 2022 का दिन अंतर्राष्ट्रीय महिला दिवस के रूप में मनाया जाता है। आजादी का अमृत महोत्सव के एक हिस्से के रूप में पूर्वोत्तर क्षेत्र विकास मंत्रालय  अंतर्राष्ट्रीय महिला दिवस 2022 से पहले पूर्वोत्तर भारत में महिलाओं एवं लड़कियों के असाधारण प्रयासों को मान्यता देते हुए एक सप्ताह लंबे अभियान 'पूर्वोत्तर की नारी शक्ति' के लिए एक विशेष मुहीम चला रहा है।
पूर्वोत्तर क्षेत्र विकास मंत्री श्री जी. किशन रेड्डी ने आज पूर्वोत्तर क्षेत्र विकास मंत्रालय के सोशल मीडिया चैनलों पर इस अभियान की शुरुआत की। इनके लिंक इस प्रकार हैं:
https://fb.watch/bxyPg0x28g/
श्री रेड्डी ने अपने संदेश में कहा कि गुवाहाटी के खेतों से लेकर कोहिमा की पहाड़ियों तक महिलाएं एवं लड़कियां इस क्षेत्र तथा राष्ट्र की नियति को फिर से लिख रही हैं।
इसके बाद श्री रेड्डी जी ने कहा, “मेरा हमेशा से मानना रहा है कि 'एक बालिका को सशक्त बनाकर, आप एक राष्ट्र को मजबूत बनाते हैं। पूर्वोत्तर क्षेत्र विकास मंत्रालय इस क्षेत्र में हमारी नारी शक्ति को सशक्त करने के लिए पूरी तरह प्रतिबद्ध तथा संकल्पित है।“
इस 'नारी शक्ति सप्ताह' के दौरान सोशल मीडिया पर कई गतिविधियों के आयोजन की योजना बनाई गई है। पूर्वोत्तर क्षेत्र विकास मंत्रालय वर्चुअल माध्यम से 'टाउन हॉल' मीटिंग आयोजित करेगा, जहां पर श्री जी. किशन रेड्डी रेड्डी पूर्वोत्तर क्षेत्र विकास मंत्रालय के महिला कार्यबल, पूर्वोत्तर क्षेत्र परिषद और भारत सरकार के विभिन्न सहयोगी विभागों के साथ बातचीत करेंगे।
इस दौरान अन्य सोशल मीडिया अभियानों के दौरान पूर्वोत्तर क्षेत्र में नारी शक्ति के जीवन को बदलने के लिए मंत्रालय की विभिन्न पहल पर प्रकाश डालना भी शामिल होगा।
सोशल मीडिया चैनलों पर पूर्वोत्तर की नारी शक्ति पर नवीनतम और एक्साइटिंग अपडेट के लिए देखते रहें:
https://twitter.com/MDoNER_India
https://www.facebook.com/MdonerIndia
https://www.instagram.com/donerindia/
https://www.youtube.com/c/MDoNERIndia